**Балабақша тәрбиешісі: Бауыржанова Н.Б.**

**Жарқын елдің шамшырағы – жас маман!**

Заман көз ілеспес, өте жылдам жылдамдықпен өзгеріп бара жатқанына барлығымыз куәміз. Жаңа заманның құралдары өмірімізге ешқандай ескертусіз еніп, жастар түгел, кішкентай бүлдіршіндеріміз ақылды технологиялармен бірге өсуде. Ғаламтордың өмірімізге кеңінен енгені соншалықты, бүлдіршіндеріміз баяғыша дәстүрлі ойынмен емес, компьютермен ойнап, өзінің әлемдік көзқарасын, өміртанымын виртуалды желі ішінде қалыптастыруда. Әрине, «заманына қарай амалы» демекші, қоғам өсіп дамыған сайын, жаңа технологияны да жетік меңгеруіміз қажет. Мен үшін осы орайдағы бір жағымды нәрсе сол, Елбасымыздың стратегиясын іске асыра отырып, еліміздің бәсекеге 50 елдің қатарына кіруді көздеп отырған жоспарын жас маман ретінде аса жауапкершілікпен қабылдап, оған қол жеткізу мақсатына өз үлесімнің қосылуына күш салуым. Қазақстан Республикасының әр азаматы қызмет сапасын арттыру арқылы жаңа мүмкіндіктерге ұмтылса, бәсекеге қабілетті бола білетін мамандар қатарына қосылуымыз әбден мүмкін. Тәуелсіз елімнің мамандары білімді, білікті болғанын қалаймын. Жас маман – ел болашағы. Ел болашағы үшін еңбектену біздің басты міндетіміз. Жастардың еңбeкқорлығы, талап-тiлегi, арман-мұрaты небір жағымды әрекеттерге, жарқын болашаққа жетелейді деп сенемін. Қазіргі заманда кәсібиліктің, кәсіби маман болудың маңызы зор екені анық. Осы орайға байланысты, маңызды тармақ кадрларға тіреледі. Әрбір адам кәсіби маман болу үшін – тек қана жоғары білім алып қоймай, сонымен қатар күнделікті білімін жетілдіріп отыруы қажет деп білемін. «Адамдағы бар жаксылық — мұғалімнен» демекші, біздерге қазіргі таңда үлкен жауапкершілік артылып отыр, өйткені еліміздің ертеңі – білікті де білімді маман қолында. Оған «менің қосар үлесім қандай?» деген сұрақ мені жиі мазалайды. Менің мамандығым – менің мақтанышым, менің болашағым. «Ел есіңде бір жыл қалғын келсе – ас бер, он жыл қалғын келсе – ағаш отырғыз, ал мәңгі қалғын келсе – бала тәрбиеле» дейді халқымыз. Өз мамандығым бойынша жұмыс жасап жатқаныма екі жылдай уақыт болды. Өз таңдауыма ризамын, мамандығыма ғашықпын, өзім сүйетін кәсібімді аса қызығушылықпен, сүйіспеншілікпен таңдап, ол өмірімнің мәніне айналды десем де болады. Жас маман ретінде, мен әрқашанда ізденістерге қадам жасап, білімімді одан әрі тереңдетіп, алға ұмтылуды мақсат еттім. Бүгінгі мендей жас тәрбиешінің басты міндеті – бүлдіршіндердің қабілетін, талантын ашып қана қоймай, олардың өзіне деген

сенімін нығайтып, жарқын болашаққа жол ашуына түрткі жасау деп білемін. Бүлдіршіндеріміз білімді, ізденімпаз, талапты азамат болғанын қалаймын. Осы IІІ республикалық «ЖАС МАМАН» байқауы – мен үшін жағымды жаңалық болды. Ең алдымен, өзімді сынап көру мақсатында, екіншіден, осы байқауға қатыса отырып, өзіме жаңа тәжірибе жинап, келесі шыңға жетуге мақсат қойдым. Мақсатым – білікті ұстаздардың қатарынан көріну, білімді жастар тәрбиелеу. «Бала жүрегі – кішкентай күй сандық. Сол сандықтың кілтін тапсаң ғана ашылады. Мұғалімнің қолында әр кезде сол кілт тұру кeрeк» деп М. Шаханов ағамыз айтып кеткен болатын, сол себептен айдарлы ұл, қылықты қыз тәрбиелеу – мен үшін үлкен мәртебе деп түсінемін! Қорытындай келе, елімізде білімді, білекті мамандар саны көбейтілуі қажет екені анық. Сол себепті де мемлекет тарапынан көптеген қолдау көрсетіліп жатқаны да қуанышты. Жас мамандардың көп болуы бұл жаңа идеялардың көп болуына өз ықпалын тигізеді. Елбасымыз Н.Назарбаев «Қaзaқстанның болашағы бүгiнгi жастар. Сiздер oларға қaлaй бiлiм берсеңiздер, Қазaқстан сол – деңгейде болады» деп айтқан. Сондықтан мен бүлдіршіндердің бойын адами қасиеттерге толы етіп, елін сүйер азамат етіп тәрбиелеу жолында аянбай еңбек етуге дайынмын!